Syy Silvian vatsatautiin: Presidentin tarjoama hummeri
Perjantai 5.12.2014 klo 11.40 Kuningatar sairastui Pariisin valtiovierailulla äkillisesti syötyään presidentti François Hollanden tarjoaman illallisen.
Presidentin kuningasparille tarjoama illallinen tuotti ikäviä jälkiseuraamuksia. (SPLASH/AOP)
Vatsatauti vei kuningatar Silvian työkyvyn. (SPLASH/AOP)
Ruotsin kuningatar Silvia joutui tällä viikolla sairauslomalle kesken Ranskan valtiovierailunsa. Syynä olivat äkillisesti ilmaantuneet vatsavaivat, joiden takia kuningatar ei pystynyt toteuttamaan hänelle etukäteen suunniteltua ohjelmaa.Expressen-lehden mukaan syy sairauteen on nyt selvinnyt. Jäljet johtavat presidentti François Hollanden kuningasparille tarjoamaan illalliseen ja tarkemmin sanottuna alkuruokana tarjottuun hummeriin. Sairastuttava illallinen nauttitiin vieläpä presidentin kotona.Vielä tiistaina kuningattaren sairautta luultiin tavalliseksi vatsaflunssaksi, ja hovi puhui tiedotteessaan "vatsavaivoista". Hollanden illallisen jälkeen selvisi kuitenkin, että myös jotkut muut hummeria nauttineet vieraat olivat sairastuneet. Hummerit oli tuotu tarjolle Ranskan länsirannikon Bretagnesta.Kuningas ei saanut vatsaoireita, ja pystyi jatkamaan vierailua suunnitellusti torstaihin saakka. Myös kuningatar jatkoi toivuttuaan ohjelmaa suunnitellusti. Kuningaspari ehti muun muassa tavata Pariisissa pelaavan jalkapallon ruotsalaisen supertähden Zlatan Ibrahimovićin. ANNE RASK anne.rask@Iltalehti.fi - Suomen suurin uutispalveluilmedia.fi
47 v. K-Häme	Sanmarly